KORRUPTE SKELM JACKIE SELEBI 'N "ARROGANTE" PERSOON
Onderwerp: KORRUPTE SKELM JACKIE SELEBI 'N "ARROGANTE" PERSOON Mon Jun 07, 2010 8:15 pm
DIT VERBAAS MY GLAD NIE. DIE HELE SPUL KOMMUNISTE EN ANC SLANGE IS ARROGANT- DUS...WAT IS SO SNAAKS AAN DIE DREL SE OPTREDE?
'Selebi 'n arrogante persoon'
Johannesburg – Die voormalige polisiekommissaris Jackie Selebi was ‘n “arrogante en oneerbiedige persoon” met geen respek vir die waarheid nie, het aanklaer Gerrie Nel Maandag aan die hooggeregshof in Johannesburg gesê.
“In ons oë was dit verskriklik om te hoor dat die beskuldigde ‘n staatsgetuie persoonlik geraadpleeg het voordat die staat hul saak afgesluit het en die getuie vir die verdediging beskikbaar gestel het. Hy het ook gedurende sy kruisverhoor ‘n potensiële getuie vir die verdediging persoonlik geraadpleeg oor die meriete van die saak.”
“Die beskuldigde het sonder insette van sy regspan aangehaal uit lêers wat hy gedurende sy kruisverhoor saamgebring het. Dit is alles aanduidings van ‘n arrogante en oneerbiedige persoon wat té selftevrede was met sy eie belangrikheid,” het Nel gesê.
Nel het sy afsluitingsargumente in die korrupsieverhoor wat al sedert 2009 aan die gang is, gelewer.
Selebi het onskuldig gepleit op aanklagtes van korrupsie en dwarsboming van die gereg in verband met minstens R1,2 miljoen in verdagte geld wat aan hom betaal is.